‘कतिपय अवस्थामा त उनीहरुको गर्जो नै टार्ने गरेको छु । कति साथीले फर्म भर्न पैसा नहुँदा समेत म सँगै मागेर लान्छन् ।’ हिजो मलाई गिज्याउनेहरु आज मलाई नै काम सिकाइदेऊ भन्दै आउँछन्’– उनले भने । फरक व्यवसाय गर्न सके आर्थिक उपार्जनका लागि विदेशिन नपर्ने रहेछ । होटल तथा खाजाघरमा बिक्री हुने सबैजसो मःम उनकै फर्मबाट जाने गरेको छ । उनले आफ्नो फर्ममा उत्पादन गरेको काँचो मःम बढी मात्रामा पर्यटकीय स्थलमा जाने गरेको छ । यसका अलावा बिर्तामोडका विभिन्न स्कूलले काँचो मःम लाने गरेको उनको भनाइ छ । ‘कोरिया जान नपाएको रनाहामा काठमाडौं घुम्दै गर्दा काँचो मःम बिक्री गरेको देखेको थिएँ । त्यसैलाई नक्कल गर्दै झापामा यो व्यवसाय शुरु गरेको हुँ । अहिले सोच्दै नसोचेको प्रगति गरेँ’ – उनले भने– ‘आफू त स्वरोजगार बनेँ नै अरुलाई पनि आय–आर्जनको बाटोमा लगाउन पाउँदा गर्व लाग्छ ।’
